Abja-Paluoja 27. veebruar 2024 nr

**Mõisaküla Kool-Lasteaed tegevuse ümberkorraldamine**

Kohaliku omavalitsusüksuse üheks peamiseks seadusest tulenevaks kohustuseks on oma haldusterritooriumil tagada haridusasutuse areng ja jätkusuutliku kvaliteetse hariduse kättesaadavus võrdväärselt kõigile lastele-õpilastele. Selleks peab kohalik omavalitsusüksus üleval vajalikul arvul õppeasutusi. Seejuures on kohalikule omavalitsusüksusele pandud mitmeid erinevaid ülesandeid võimaluste loomisel kohustusliku põhihariduse ja vabatahtliku üldkeskhariduse andmiseks. Põhikooli- ja gümnaasiumiseaduse § 10 lõike 1 kohaselt tagab vald või linn koolikohustuslikule isikule, kelle elukoht asub selle valla või linna haldusterritooriumil, võimaluse omandada põhiharidus.

Põhikooli- ja gümnaasiumiseaduse (edaspidi PGS) § 80 lõike 1 kohaselt korraldab kooli ümber kooli pidaja, kuulates enne ära hoolekogu ja õpilasesinduse arvamuse. Sama paragrahvi lõike 2 punkti 5 kohaselt muudetakse käesoleva seaduse §-ga 2 sätestatud põhikooli või gümnaasiumi tegutsemise vormi. PGS § 80 lõike 7 kohaselt, käesoleva paragrahvi lõike 2 punktis 5 sätestatud juhul taotletakse koolitusluba, kui ümberkorralduse tulemusel hakatakse koolis õpetama põhikooli kooliastmel või haridustasemel, milleks koolil kehtiv koolitusluba puudub. Kui ümberkorraldamise tulemusel lõpetatakse õpetamine mõnel põhikooli kooliastmel või haridustasemel, teeb valdkonna eest vastutav minister koolile väljastatud koolitusloas sellekohased muudatused või väljastab uue koolitusloa. PGS § 80 lõike 8 sätestab, lasteasutuse või huvikooli liitmisel üldhariduskooliga kohaldatakse käesolevas seaduses sätestatut. Ühe asutusena tegutseva üldhariduskooli ja lasteasutuse ning ühe asutusena tegutseva üldhariduskooli ja huvikooli ümberkorraldamisel ja tegevuse lõpetamisel kohaldatakse käesolevas seaduses sätestatut. Kuigi ümberkorraldamise tulemusena „Lasteaed“ ei ole PGS kohaselt § 2 lõikes 3 nimetatud kooli tegutsemise vorm/liik, siis arvestades PGS § 80 lõikes 8 sätestatust.

Kohaliku omavalitsuse korralduse seaduse § 22 lõike 1 punkt 34 sätestab, et valla või linna ametiasutuse ja valla või linna ametiasutuse hallatava asutuse moodustamine, ümberkorraldamine ja tegevuse lõpetamine ning ametiasutuse põhimääruse kinnitamine on volikogu ainupädevuses.

Koolieelse lasteasutuse seaduse § 5 lõike 2 kohaselt lasteaed ning põhikooli- ja gümnaasiumiseaduses sätestatud põhikool võivad tegutseda ühe asutusena. Sama paragrahvi lõike 3 kohaselt ühe asutusena tegutseva lasteaia ja põhikooli puhul kohaldatakse lasteaia osale koolieelse lasteasutuse seaduses sätestatut ning põhikooli osale põhikooli- ja gümnaasiumiseaduses sätestatut. Lasteaia ja põhikooli ümberkorraldamise, kooli pidamise üleandmise, tegevuse lõpetamise ning hoolekogu koosseisu osas kohaldatakse põhikooli- ja gümnaasiumiseaduses sätestatut. Ühe asutusena tegutseva lasteaia ja põhikooli direktoril on koolieelse lasteasutuse seadusest ning põhikooli- ja gümnaasiumiseadusest tulenev pädevus.

2023/2024. õppeaastal õpib Mõisaküla Kool-Lasteaia koolis kolm õpilast, lasteaias on 39 last. Käesoleval õppeaastal 01. septembril ei astunud kooli mitte ühtegi last.

Mõisaküla Kool-Lasteaed ümberkorraldamist arutati Mulgi Vallavalitsuse istungitel 19.09.2023, 14.11.2023 ja 13.02.2024, kus valitsuse liikmed oli ühisel seisukohal, et Mõisaküla Kool-Lasteaed tegevus tuleb ümber korraldada. Tegevuse lõpetab Mõisaküla Kool-Lasteaed kooliosa, kus kooliharidust antakse 1.-4. klassini ning käesoleval 2023/2024 õppeaastal on kooliõpilaste nimekirjas kolm õpilast.

Mõisaküla Kool-Lasteaed 06.09.2023 hoolekogu koosolekul arutati kooli ja lasteaia tegevuse ümberkorraldamist ning lastevanematega on kooli tegevuse lõpetamise üle arutatud ühistel koosolekutel. Hoolekogu 06.02.2024 koosolekul olid hoolekogu liikmed poolt, et kooliosa tegevus lõpetatakse alates 01.07.2024. a. Seega kooliosa lõpetab tegevuse ning tegevust jätkab hästi toimiv lasteaed. Uut koolitusluba ei ole vaja. Õpilasesindus koolis puudub. Kooli pidaja tagab tegevuse lõpetanud kooli õpilastele võimaluse jätkata õpinguid muus koolis.

Lähtudes eeltoodust, kohaliku omavalitsuse korralduse seaduse § 22 lõike 1 punkti 34, põhikooli- ja gümnaasiumiseaduse § 80 lõike 2, punkt 5 ja lõike 7 ja 8, Mulgi Vallavolikogu 21.04.2022 määruse nr 7 „Mõisaküla Kool-Lasteaed põhimäärus“ § 26 alusel ja arvestades vallavalitsuse ettepanekut ja kooli hoolekogu arvamust

**Mulgi Vallavolikogu o t s u s t a b:**

1. Korraldada Mulgi Vallavalitsuse hallatava asutuse Mõisaküla Kool-Lasteaed tegevus ümber

alljärgnevalt:

1.1 Mulgi Vallavalitsuse hallatav asutus Mõisaküla Kool-Lasteaed kooliosa, aadressil Pärnu 39, Mõisaküla, 69302 Viljandimaa, lõpetab tegevuse 31. augustil 2024;

1.2 vallavalitsuse hallatav asutus Mõisaküla Lasteaed alustab oma tegevust 01. september 2024;

1.3 muuta vallavalitsuse hallatava asutuse Mõisaküla Kool-Lasteaed nimi, uueks nimeks Mõisaküla Lasteaed;

1.4 haridusasutuse liik – koolieelne lasteasutus;

1.5 vallavalitsuse hallatava asutuse Mõisaküla Lasteaed registrikoodiks jääb 77001760;

1.6 alushariduse andmine jätkub aadressil Vabriku 10, Mõisaküla linn, 69303 Viljandimaa.

2. Mulgi Vallavalitsusel:

2.1 korraldada vajalikud toimingud, dokumentatsiooni muutmine ja menetlemine;

2.2 teavitada kirjalikult Haridus- ja Teadusministeeriumi, Mõisaküla Kooli-Lasteaeda ja vanemaid (s.h eestkostjaid, hooldajaid) ning kooli töötajaid ümberkorraldamise otsusest kirjalikku taasesitamist võimaldavas vormis hiljemalt 01. märtsiks 2024.

3. Käesoleva otsuse peale võib esitada Mulgi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtule halduskohtumenetluse seadustikus sätestatud tingimustel ja korras.

4. Otsus jõustub teatavakstegemisest.

Arvo Maling

Volikogu esimees